Quinn (jalkapalloilija)

Quinn (syntymänimeltään Rebecca Quinn; s. 11. elokuuta 1995 Toronto, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 89 maaottelua ja tehnyt niissä viisi maalia. Hän on ollut saavuttamassa olympiapronssia Rio de Janeirossa 2016 ja voittamassa olympiakultaa Tokiossa 2020. Vuoden 2019 MM-kilpailuissa hän tuli kolmessa ottelussa kentälle vaihtopelaajana. Hän on pelannut sekä keskuspuolustajana että keskikenttäpelaajana.

Quinn opiskeli Duken yliopistossa ja siirtyi vuonna 2018 NWSL-seura Washington Spiritiin. Hän siirtyi vuonna 2019 Ranskaan Paris FC:n joukkueeseen mutta palasi sieltä samana vuonna Yhdysvaltoihin OL Reignin joukkueeseen. Hän pelasi vuoden 2020 syyskaudella lainalla ruotsalaisseura Vittsjössä.

Syksyllä 2020 Quinn ilmoitti olevansa transsukupuolinen ja että hänen koko nimensä on Quinn. Hänen pronomininsa on englannin kielessä they.

 Lähteet 

Luokka:Kanadalaiset jalkapalloilijat
Luokka:Kanadalaiset olympiamitalistit
Luokka:Vuonna 1995 syntyneet
Luokka:Elävät henkilöt